text: Efterskoleelever giver penge til hjemløse i Horsens
  08 marts 2012 kl. 17.01
  En skoleopgave med titlen, Den Gode Gerning, fik tre elever til at gå på gaden med hjemmebagte cookies for at skaffe penge til de hjemløse i Horsens.
  Til daglig går Dorthe Jørgensen, Søren Stubkjær Pedersen og Ann-Kathrine Thomsen på Kongensgaard Efterskole ved Lemvig. Her fik de for to uger siden stillet opgaven, Den Gode Gerning.
  De valgte hurtigt, at deres fokus skulle være de hjemløse i Horsens, hvor de to piger har rødder. 
  I løbet af projektet har de læst Hus Forbi, talt med hjemløse, og så har én af dem boet på gaden i halvandet døgn. De har også bagt cookies og solgt dem på gaden. Det har resulteret i en check til varmestuen i Horsens på 917 kroner. 
  Pengene går ubeskåret til fornøjelse. De skal om to uger ud at bowle med gæsterne fra varmestuen.
  